สลัดกาปรี

สลัดกาปรี () หรือ กาเปรเซ () เป็นสลัดอย่างง่ายชนิดหนึ่งของอิตาลี ประกอบด้วยเนยแข็งมอซซาเรลลาสดฝาน มะเขือเทศฝาน และใบโหระพาฝรั่ง ปรุงรสด้วยเกลือและน้ำมันมะกอก และมักจัดวางบนจานตามธรรมเนียมปฏิบัติของร้านอาหารต่าง ๆ เช่นเดียวกับพิซซามาร์เกรีตา สลัดชนิดนี้ให้สีตามสีในธงชาติอิตาลี (เขียว ขาว และแดง)

ในอิตาลีมักเสิร์ฟสลัดกาปรีเป็น อันตีปัสโต (อาหารจานแรกเพื่อเรียกน้ำย่อย) แทนที่จะเป็น กอนตอร์โน (เครื่องเคียง) โดยสามารถรับประทานในช่วงเวลาใดก็ได้ของวัน สลัดกาปรีถือเป็นรูปแบบหนึ่งของ "อาหารกาปรี" ชนิดต่าง ๆ กล่าวคือ เราอาจเสิร์ฟสลัดชนิดนี้เป็นส่วนหนึ่งของพิซซา พาสตา หรือแซนด์วิช "แบบกาปรี" ก็ได้

สลัดกาปรีได้รับการตั้งชื่อตามเกาะกาปรีซึ่งเชื่อกันว่าเป็นถิ่นกำเนิดของมัน มีเรื่องเล่าเกี่ยวกับที่มาของสลัดกาปรีอยู่ว่า สลัดชนิดนี้ได้รับการคิดค้นขึ้นเพื่อให้เป็นที่ถูกปากแก่สมาชิกราชวงศ์หรือนักการเมืองสำคัญที่มาพักร้อนบนเกาะในคริสต์ศตวรรษที่ 20 หรือไม่ก็เพื่อเป็นสดุดีแก่ธงชาติอิตาลี (ด้วยสีของส่วนผสมหลักดังกล่าว)

อ้างอิง 

สลัด
อาหารจากเนยแข็ง
อาหารจากมะเขือเทศ
อาหารอิตาลี